**Konkurs za radnu praksu u okviru programa mobilnosti za studente sa invaliditetom - Trans2Work projekat**

U okviru Erasmus+ projekta pod nazivom*Prelaz studenata sa invaliditetom od visokog obrazovanja do zapošljavanja u Srbiji, Bosni i Hercegovini i Crnoj Gori* (akronim: Trans2Work), Univerzitet Crne Gore organizuje radnu praksuza **4 studenta/studentkinje**sa invaliditetom u okviru programa mobilnosti pod nazivom *Special Mobility Strand*u formi međunarodne mobilnosti u zemljama regiona, tačnije u Srbiji i Bosni i Hercegovini. Cilj ove prakse se ogleda u tome da se studenti sa invaliditetom motivišu i uključe u radno okruženje, što će im poslužiti kao osnov za lakše zaposlenje nakon završetka studija.

Praksa se obavlja u trajanju od **dva mjeseca** u kontinuitetu u studijskoj 2017/18. godini i to kod odgovarajućih **poslodavaca** u: Kragujevcu i Novom Sadu (Srbija) i Sarajevu i Banjaluci (Bosna i Hercegovina). Radna praksa studenata u okviru programa mobilnosti *Special Mobility Strand* je organizovana u saradnji sa Univerzitetom u Kragujevcu, Univerzitetom u Novom Sadu, Univerzitetom u Istočnom Sarajevu i Univerzitetom u Banjoj Luci.

Glavni zadatak ovog programa mobilnosti se odnosi na pronalaženje adekvatnih poslodavaca od strane partnerskih univerziteta iz zemalja u regionu u saradnji sa službama za zapošljavanje i udruženjima za osobe sa invaliditetom, kod kojih će se obaviti radna praksa naših studenata u Srbiji i Bosni i Hercegovini. Nakon pronalaska poslodavca, kandidati će biti obaviješteni o poslodavcu i o radnom mjestu.

Kandidatima koji budu učestvovali u radnoj praksi, biće obezbijeđena stipendija za troškove putovanja i boravka i obavljanja radne prakse kod odgovarajućeg poslodavca u jednoj od partnerskih zemalja. Kandidati koji imaju potrebe za personalnom asistencijom ili nekim drugim vidom podrške tokom obavljanja radne prakse, moraju to naglasiti tokom ispunjavanja prijavnog formulara. Važno je napomenuti da se na konkurs, pored studenata, mogu prijaviti i kandidati koji su završili studije 2013/14. godine i kasnije na Univerzitetu Crne Gore.

**Kako konkurisati?**

Konkursnu dokumentaciju (prijavni formular i potvrdu o studiranju/završetku studija) kandidat podnosi na našem jeziku. Nakon završene selekcije kandidata koja će uslijediti nakon završenog konkursa, formulari koji se potpisuju u okviru programa *Special Mobility Strand* su na engleskom jeziku i ugovor će takođe biti na engleskom jeziku.

Studenti Univerziteta Crne Gore su u mogućnosti da se prijave na navedeni konkurs **do 18. decembra 2017**. godine na način što će ispuniti prijavni formular i dostaviti potvrdu o studiranju/završetku studija*Centru za međunarodnu saradnju*, zgrada Rektorata, Cetinjska br. 2, 81000 Podgorica **lično, ili elektronskim putem na email:** [fzp.trans2work@gmail.com](mailto:fzp.trans2work@gmail.com) ili **poštanskim putem** (na koverti staviti: **Trans2Work Radna praksa**).

**Kriterijumi za prijavu na konkurs:**

* Kandidat treba da je student na Univerzitetu Crne Gore (student na osnovnim, master ili doktorskim studijama) ili svršeni student od studijske 2013/14. godine;
* Kandidat treba da bude osoba sa invaliditetom;
* Kandidat treba da ima prebivalište u Crnoj Gori.

**Neophodna dokumentacija nakon završetka selekcije kandidata:**

Kandidati koji će učestvovati u radnoj praksi moraju obezbijediti:

* Biografiju/CV (za poslodavce);
* Dokaz o invaliditetu. Potrebno je dostaviti jedan od dokumenata: (rješenje o pravu na dodatak za njegu i pomoć i/ili ličnu invalidninu, izvještaj ljekara specijaliste, rješenje o utvrđenom procentu invaliditeta, potvrda od nekog udruženja osoba s invaliditetom da je kandidat njihov član/korisnik usluga, rješenje o usmjeravanju djeteta s posebnim obrazovnim potrebama u obrazovni program).
* Kopiju pasoša.

Sve navedeno, kandidat može dostaviti **lično** ili poslati elektronskim putem na email: [fzp.trans2work@gmail.com](mailto:fzp.trans2work@gmail.com)ili **poštanskim putem***Centru za međunarodnu saradnju*, zgrada Rektorata, Cetinjska br. 2, 81000 Podgorica(na koverti staviti: **Trans2Work Radna praksa – Prijavna dokumentacija**).

Za detalje se kandidati mogu obratiti putem elektronske pošte na email: [fzp.trans2work@gmail.com](mailto:fzp.trans2work@gmail.com)

Kontakt osoba: MSc Maja Škurić, mentor za osobe sa invaliditetom; email: [majask@t-com.me](mailto:majask@t-com.me)

Detaljnije informacije o projektu:

<http://trans2work.eu>

<http://pfkotor.me/nauka/projekti/erasmus+programme-trans2work>